IRC - Jordan

**Rühmadiskussioon Internetis** (**IRC**, ing.k. *Internet Relay Chat*) on protokoll reaalajas Interneti kaudu tekstsõnumite vahetamiseks. Selle peamine eesmärk on võimaldada gruppidevahelist suhtlust foorumites, mida nimetatakse kanaliteks (ing.k. *channels*), kuid lisaks lubatud on nii üks-ühele suhtlus privaatsõnumitega kui ka andmevahetus, näiteksfailide jagamine.

IRC protokolli kirjutas 1988. aastal soomlane Jarkko Oikarinen. Klienttarkvara on saadaval kõigile populaarsematele operatsioonisüsteemidele, mis võimaldavad suhtlust Internetiga. Detsembris 2011 teenindas sada suurimat IRC võrgustikku umbes poolt miljonit kasutajat.

IRC on vabalt kättesaadava lähtekoodiga protokoll, mis kasutab TCP protokolli ning lisavõimalusena ka TLS protokolli. Iga IRC server suudab ühenduda teiste IRC serveritega luues IRC võrgustiku. Kasutajad ühenduvad IRC serveriga kasutades klienttarkvara. Klienttarkvara ja serveritarkvara on saadaval mitme versioonina, näiteks klientprogrammid mIRC ja XChat ning originaalne serveritarkvara IRC-d. Enamik IRC serveritest ei nõua kasutajalt eelnevat registreerumist, siiski on ühenduse loomiseks vajalik kasutajanime sisestamine.

### **Käsud ja vastused**

IRC on reapõhise struktuuriga. Klientprogramm saadab serverile üherealisi sõnumeid saades neile vastuseid ning koopiaid teiste kasutajate poolt serverile saadetud sõnumitest. Enamikus klientprogrammidest saavad kasutajad sisestada käske lisades nende ette märgi "/". Olenevalt käsust võib seda interpreteerida klientprogramm või, juhul kui klientprogramm ei tuvasta käsku, saadetakse käsk edasi serverile.[21][22]

Protokolli iseärasuste tõttu ei suuda automatiseeritud süsteemid alati korrektselt rühmitada konkreetset sõnumit selle vastusega.[23]

Näited mõnedest käskudest:[24]

* **/join** – sisestades käsu kujul */join #kanalinimi* saab kasutaja ühenduda kanaliga
* **/me** – sisestades käsu kujul */me (teeb midagi)* saab kasutaja edastada tegevust väljendava sõnumi. Näiteks sisestades */me lehvitab* kuvatakse sõnum *\*alias lehvitab*.
* **/msg** – sisestades käsu kujul */msg kellegialias sõnum* saadetakse määratud kasutajale privaatsõnum.
* **/nick** – sisestades käsu kujul */nick uusalias* saab kasutaja muuta oma aliast.
* **/notice** – sisestades käsu kujul */notice kellegialias sõnum* saab kasutaja saata kellelegi privaatsõnumi kanali peaaknas (avamata lisaks privaatdialoogi akent).
* **/part** – sisestades käsu kujul */part* või */partall* saab kasutaja lahkuda vastavalt ühest kanalist või kõikidest.
* **/ping** – sisestades käsu kujul */ping kellegialias* saab kasutaja kontrollida ajakulu andmete edastamiseks tema ja teise kasutaja vahel.
* **/query** – sisestades käsu kujul */query kellegialias sõnum* saab kasutaja sarnaselt */msg* käsule saata teisele kasutajale privaatsõnumi uues aknas.
* **/ignore** – sisestades käsu kujul */ignore kellegialias* saab kasutaja ignoreerida määratud kasutaja saadetavaid sõnumeid.
* **/whois** – sisestades käsu kujul */whois kellegialias* saab kasutaja vaadata informatsiooni teise kasutaja kohta.
* **/chat** – sisestades käsu kujul */chat kellegialias* saab kasutaja privaatselt suhelda teise kasutajaga. Kasutades seda käsku saab suhelda isegi pärast serverist lahkumist.
* **/help** – sisestades käsu kujul */help* saab kasutaja vaadata abilehti.

**IRC xChat Juhend:**

1. Kõigepealt oleks sul vaja linuxi põhist masinat, Ubuntu vms. Kõik töö hakkab välja kujunema terminalis.

Kõigepealt pead installima omale xchati.

```
sudo apt-get update
sudo apt-cache search IRC
sudo apt-get install xchat

```

2. Järgmiseks oleks vaja installida irc pakk

```
sudo  apt-get install ircd-irc2

```

Kui irc pakk saab installitud siis on pool võitu olemas.

3. Järgmiseks peaks selle irc ära seadistama..

Kõigepealt, et saaksid confis midagi seadistada pead olema “root” user

```
sudo –i

```

Kõige lihtsam viis cofi muutmiseks on “nano”

```
nano /etc/ircd/ircd.conf

```

Konfis tuleb üles leida A-Line ja seal tuleks teha mõningad muudatused

```
A:Organization, IRC dept.:Daemon <ircd@example.irc.org>:Client Server::IRCnet:

```

Kui see on tehtud siis tuleb conf ära selvestada ja seejärel võib konfist lahkuda > Ctrl o > enter > Ctrl x

Peale seda tuleks irc-le teha restart

```
sudo /etc/init.d/ircd-irc2 restart

```

4. Järgmine samm oleks see, et tuleks käivitada

```
xchat

```

Xchati saada avada kui kirjutad lihtsalt terminali “xchat”(soovitan avada selle jaoks teise terminali kõrvale). Soovitatav ei ole xchati avada “rootiga”.

Kui kõik on korras siis peaks xchat töötama.